Verdagte vas ná Bethal-dubbelmoord | Maroela Media
'n Verdagte is Donderdag in hegtenis geneem in verband met die moord op 'n geliefde oudleraar en sy vrou van Bethal in Mpumalanga.
Brig. Leonard Hlathi, polisiewoordvoerder, het gesê die verdagte is glo deur sy skoonpa aan die polisie uitgelewer. Die verdagte sal na verwagting Maandag in die hof verskyn.
Dr. Hannes Beukes (70) en sy vrou, Ibel (67), se liggame is verlede Woensdag in hul voertuig in 'n veld digby die Bethaldam op die dorp gekry.
Die inhegtenisneming kom nadat die polisie vroeër die week 'n lasbrief bekom het vir 'n persoon wat glo 'n lidmaat is van die kerk waar Beukes 'n leraar was.
Die polisie het vroeër gesê die egpaar het Woensdag by hul huis vertrek om hul huiswerker in Emzinoni, 'n nedersetting buite Bethal, te gaan aflaai, maar nooit teruggekeer huis toe nie. 'n Verbygaande motorfietsryer het die voertuig laatmiddag in die veld opgemerk en alarm gemaak.
Die Beukes-egpaar se selfone en Ibel se handsak was steeds in die motor en net 'n paar klein goedjies is gesteel.
Wilco Beukes (72), Hannes se broer, het vroeër aan Maroela Media gesê 'n gedenkdiens sal gereël word sodra die egpaar se kinders, wat oorsee woon, weer na Suid-Afrika kan reis in die lig van die Covid-19-pandemie.
Bethal Bethal-dubbelmoord Mpumalanga
Francois… ek weet jy is nie n moordenaar nie. Jy is n sagte mens met n mooi hart. Ek bid vir jou en jou gesin. Mag God jul dra deur hierdie seer.
vreemd dat wanneer wit mense vermoor word, die SAPD amper dadelik n wit famiielid of naasbestaande of geliefde of vriend verdink en dan sommer vinnig vang ook.
hulle is te swak opgelei om die ware moordernaars te vang en dis seker ook polities korrek om moord op wit mense so te hanteer. ons is mos maar die tweedeklas burgers en die anti-wit owerhede van SA wil ons tog eintlik maar nie hier he nie.
Anel en Jaco….hoekom het hierdie verdagte dan WEGGEKRUIP en moes hy UITGELEWER word aan die polisie?? Lyk dit soos die gedrag van n ONSKULDIGE man??